[{"text_idx": "#000000", "text": "Hafan > Adnoddau a Cyhoeddiadau > Mynediad at wybodaeth a gwasanaethau mewn oes ddigidol: Crynodeb o\u2019r ymatebion gan awdurdodau lleol a byrddau iechyd"}, {"text_idx": "#000001", "text": "Mynediad at wybodaeth a gwasanaethau mewn oes ddigidol: Crynodeb o\u2019r ymatebion gan awdurdodau lleol a byrddau iechyd"}, {"text_idx": "#000004", "text": "Mewn ymateb i\u2019r newid sylweddol hwn i\u2019r ffordd yr oedd gwasanaethau\u2019n cael eu cyflenwi, cyhoeddodd y Comisiynydd ganllawiau i awdurdodau lleol a byrddau iechyd ym mis Tachwedd 2021 \u2013 \u2018Sicrhau mynediad at wybodaeth a gwasanaethau mewn oes ddigidol\u2019 \u2013 sy\u2019n nodi\u2019r mathau o gamau y dylent fod yn eu cymryd er mwyn i\u2019r bobl nad ydynt yn gallu (neu nad ydynt yn dymuno) mynd ar-lein i gael ffyrdd o gael mynediad at y wybodaeth a\u2019r gwasanaethau sydd eu hangen arnynt drwy ddulliau nad ydynt yn ddigidol, a chefnogi pobl hy\u0302n i fynd ar-lein."}, {"text_idx": "#000005", "text": "Datblygwyd y canllawiau mewn partneriaeth a\u0302 phobl hy\u0302n a rhanddeiliaid allweddol a chawsant eu cyhoeddi o dan Adran 12 Deddf Comisiynydd Pobl Hy\u0302n Cymru (Cymru) 2006, sy\u2019n golygu bod yn rhaid i awdurdodau lleol a byrddau iechyd ystyried y canllawiau wrth gyflawni eu swyddogaethau."}, {"text_idx": "#000007", "text": "Mae\u2019r Canllawiau yn esbonio bod yn rhaid i unrhyw symudiad i wasanaethau digidol gael ei ategu gan fesurau i sicrhau bod hawliau dynol pobl hy\u0302n yn cael eu diogelu a\u2019u bod yn cael eu galluogi i gael mynediad at wybodaeth a chael y gwasanaethau sydd eu hangen arnynt drwy sianeli all-lein, neu os ydynt yn dewis, eu bod yn cael eu cefnogi i ddatblygu\u2019r sgiliau a\u2019r hyder i allu cysylltu ar-lein. Mae enghreifftiau o arfer da sydd eisoes ar waith mewn rhai rhannau o Gymru er mwyn sicrhau mynediad nad yw\u2019n ddigidol at wybodaeth a gwasanaethau yn ogystal a\u0302 mentrau i gefnogi pobl hy\u0302n i fynd ar-lein yn ddiogel wedi\u2019u cynnwys yn y Canllawiau hefyd."}, {"text_idx": "#000008", "text": "Cyhoeddwyd ffurflen gyda\u2019r Canllawiau i awdurdodau lleol a byrddau iechyd ei chwblhau a\u2019i dychwelyd. Roedd yr adran gyntaf yn ceisio casglu enghreifftiau o\u2019r mesurau sydd ar waith yn awr i ddarparu mynediad at wybodaeth drwy ddulliau nad ydynt yn ddigidol yn ogystal ag unrhyw gynlluniau i hwyluso neu wella mynediad yn y dyfodol, ac roedd yr adran arall yn ceisio casglu enghreifftiau o\u2019r mesurau sydd ar waith yn awr i alluogi a chefnogi pobl hy\u0302n i fynd ar-lein yn ogystal ag unrhyw gynlluniau i gefnogi pobl hy\u0302n ymhellach i ddatblygu\u2019r sgiliau a\u2019r hyder i weithredu ar-lein yn y dyfodol."}]